དེ་ཉིན་ཀྲུའུ་ཞི་ཞིས་ཅིན་ཕིང་གིས་ད་དུང་སྔ་རྗེས་སུ་གླེང་སྟེགས་ཇུས་འདྲི་ཨུ་ཡོན་ལྷན་ཁང་གི་ཨུ་ཡོན་དང་ཕྱི་རྒྱལ་གྱི་པུའུ་ཀྲང་དང་དེ་བཞིན་ཁེ་ལས་མཁས་ཅན་གྱི་འཐུས་མི་དང་།ཤང་ཀང་དམིགས་བསལ་སྲིད་འཛིན་ཁུལ་གྱི་སྲིད་འཛིན་དཔོན་ལེའང་ཀྲེན་དབྱིན་དང་།ཨའོ་མོན་དམིགས་བསལ་ཁུལ་གྱི་སྲིད་འཛིན་དཔོན་ཚུའེ་ཧྲེ་ཨན་དང་དེ་བཞིན་ཤང་ཀང་དང་ཨའོ་མོན་གྱི་ཁེ་ལས་མཁས་ཅན་གྱི་འཐུས་མི།ཐའེ་དབན་ངོགས་གཉིས་ཀྱི་ཐུན་མོང་ཁྲོམ་རའི་ཐེབས་རྩ་ལྷན་ཚོགས་ཀྱི་མཚན་འཛིན་ཏུང་ཧྲེ་ཀྲང་ཤའོ་དབན་ཁྲང་དང་དེ་བཞིན་ཐེབས་རྩ་ལྷན་ཚོགས་ཀྱི་འཐུས་མི།ཀྲུང་གོ་ཚོང་ལས་སྒྲོག་ཙེ་སྒོར་མོའི་ཚོགས་འདུའི་འཐུས་མི།ཀྲུང་ཕྱིའི་གཏམ་བཤད་སྤེལ་མཁན་གྱི་སྐུ་མགྲོན་གྱི་འཐུས་མི་དང་རི་པིན་གྱི་ཁེ་ལས་མཁས་ཅན་གྱི་འཐུས་མི་བཅས་ལ་མཇལ་འཕྲད་གནང་བ་རེད།ཞིས་ཅིན་ཕིང་གིས་ཤའོ་དབན་ཁྲང་དང་བཅས་པ་པོ་ཨའོ་ཨེ་ཤེ་ཡ་གླེང་སྟེགས་ཀྱི་ལོ་ཚོགས་ནང་ཞུགས་པར་དགའ་བསུ་ཞུས་གནང་ཞིང་།ཞིས་ཅིན་ཕིང་གིས་ངོགས་གཉིས་ཀྱི་སྤུན་ཟླ་ནི་ཤ་རུས་འདྲེས་པའི་ཁྱིམ་ཚང་གཅིག་གི་མི་ཡིན་ལ་ལས་དབང་ཡང་གཅིག་ཏུ་འདུས་ཡོད།ང་ཚོས་སྤུན་ཟླ་ཐའེ་དབན་བ་དང་མཉམ་དུ་མཉམ་ལས་ལ་ཤུགས་སྣོན་བརྒྱབ་སྟེ་མུ་མཐུད་ནས་ངོགས་གཉིས་ཀྱི་འབྲེལ་བ་ཞི་བདེའི་ངང་འཕེལ་རྒྱས་ལ་སྐུལ་འདེད་གཏོང་འདོད་ཡོད་ཅེས་གསུངས་པ་རེད།